EIA หั่นคาดการณ์ราคาน้ำมัน WTI ปีนี้เหลือ $49.08
EIA หั่นคาดการณ์ราคาน้ำมัน WTI เหลือ $49.08 ดอลล์ปีนี้และ $50.89 ในปีหน้า พร้อมปรับเพิ่มคาดการณ์การผลิตน้ำมันดิบในปีนี้ขึ้นสู่ระดับ 9.33 ล้านบาร์เรล/วัน จากระดับ 9.29 ล้านบาร์เรล/วัน
9 ธ.ค. 2558

สำนักงานสารสนเทศด้านพลังงานสหรัฐ (EIA) ได้ปรับลดคาดการณ์ราคาน้ำมันดิบเวสต์เท็กซัส (WTI) ในปีนี้ลงสู่ระดับ 49.08 ดอลลาร์/บาร์เรล จากเดิมที่คาดการณ์ว่าจะอยู่ที่ 49.88 ดอลลาร์/บาร์เรล
ขณะเดียวกัน EIA ได้ปรับลดคาดการณ์ราคาน้ำมันดิบ WTI ปี 2559 ลงสู่ระดับ 50.89 ดอลลาร์/บาร์เรล จากเดิมที่คาดการณ์ไว้ที่ 51.31 ดอลลาร์/บาร์เรล
นอกจากนี้ EIA ยังได้ปรับลดคาดการณ์การผลิตน้ำมันดิบในปี 2559 ลงสู่ระดับ 8.76 ล้านบาร์เรล/วัน จากระดับ 8.77 ล้านบาร์เรล/วันอย่างไรก็ตาม EIA ได้ปรับเพิ่มคาดการณ์การผลิตน้ำมันดิบในปีนี้ขึ้นสู่ระดับ 9.33 ล้านบาร์เรล/วัน จากระดับ 9.29 ล้านบาร์เรล/วัน
 
อินโฟเควสท์ แปลและเรียบเรียง